มาต่อกับร้านไอศครีมร้านที่สองกันเลยนะครับ ร้านที่สองนี้ นายลักกี้ได้ลองไปชิมตอนที่นายลักกี้แวะไปทานข้าวเที่ยงที่ม.รามมา
และไปเจอร้านไอศครีมร้านนี้ มีคนขายเป็นฝรั่ง มีคนต่อคิวเยอะ เลยต้องขอลองชิมซักหน่อย
และร้านไอศครีมที่ผมจะมารีวิวในวันนี้คือ

ร้าน La belle ครับ ^^

ที่ตั้ง : โรงอาหาร ในม.รามคำแหง
การเดินทาง : นั่งรถเมล์สาย 545,115 และสายอื่นๆมาลงที่ที่หน้าม.รามคำแหง และเดินเข้าไปที่โรงอาหารในม.ได้เลยครับ

ร้าน La belle เป็นร้านขายไอศครีมโยเกิร์ตราคาถูก ที่ให้รสอร่อยเหมือนๆกับร้านดังๆ ที่ขายอยู่ตามห้างระดับพรีเมี่ยมทั่วไป และเป็นขวัญใจของบรรดานิสิตเป็นอย่างมาก
โดยร้านจะอยู่เป็น Log ในโรงอาหารของม.รามคำแหง ถ้าได้เดินเข้าไปแล้วก็จะสังเกตเห็นร้านได้ง่าย 
บรรยากาศร้านจะคึกคักเป็นบางเวลา และจะขายดีมากในช่วงเที่ยง เพราะมีคนมากินเป็นของหวานหลังกินข้าว และอากาศแถวๆนั้นจะออกร้อนเล็กน้อย

เมนูไอศครีมของทางร้านจะมีอยู่ 2 แบบ คือ แบบใส่โคนและแบบใส่ถ้วย โดยสามารถเพิ่ม Topping ได้ตามใจชอบ
ถ้ากินเป็นโคน จะอยู่ที่ราคาโคนละ 19 บาท ถ้าใส่แบบถ้วนจะเริ่มต้นที่ 25 บาท เพิ่ม 1 Topping ละ 32 บาท 2 Topping 37 บาท และ 3 Topping 40 บาท

สำหรับในวันนี้ผมกิน แบบถ้วยและใส่ Topping 3 อย่างครับ (40 บาท)
ได้มา 1 ถ้วยขนาดกลางๆ ใส่ Topping เป็นกีวี่ สตอเบอรี่ และบลูเบอรี่ ให้มาในปริมาณที่เหมาะสมไม่มากไม่น้อยจนเกินไป
รสชาติไอศครีมจะออกแนวหวานๆแบบโยเกิร์ตเลยครับ คล้ายๆกับร้านดังที่มีขายที่ห้าง Paragon และ Central World เนื้อไอศครีมแน่น ละลายช้า หวานนุ่มอร่อย
และ Topping ของทางร้าน ที่เป็นผลไม้ที่ผมสั่งนั้น สดใหม่มากๆ เรียกได้ว่าคัดสรรมาใส่แล้วจริงๆ กินคู่กับไอศครีมแล้วหวานเย็นอร่อยเลยคร้าบบ

สรุปคะแนนตามความคิดเห็นของผม (เต็ม 5 คะแนน)
รสชาติ : 4 = ส่วนตัวแล้วไม่ค่อยได้กินไอศครีมโยเกิร์ตซักเท่าไหร่ แต่พอได้กินร้านนี้แล้วก็เรียกได้ว่าอร่อยถูกปากเลย
บรรยากาศ : 3 = ร้านจะตกแต่งด้วยรูปไอศครีม แสดงความน่ากินของไอศครีมได้อย่างชัดเจน แต่บรรยกาศในโรงอาหารร้อนไปหน่อย
บริการ : 4.5 = คนขายเป็นฝรั่ง 1 คน และพนักงาน ญ อีก 2 คน บริการดี ใส่ใจ 
ราคา : 5 = ราคาถูกมาก เมื่อเทียบกับร้านดังๆที่เปิดตามห้างชั้นนำ อิ่มอร่อยได้ในราคาที่สบายกระเป๋า ^^

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
นายลักกี้ Review at 11 / 04 / 55

มาดูรูปกันดีกว่าครับ